सर (२०१८ फ़िल्म)

क्या प्यार काफी है? - सर 2018 की भारतीय हिंदी भाषा की ड्रामा फिल्म है जिसे रोहेना गेरा द्वारा निर्देशित किया गया हैं। फिल्म में तिलोत्तमा शोम और विवेक गोम्बर ने अभिनय किया हैं और इसका निर्माण रोहेना गेरा और ब्राइस पॉइसन द्वारा किया गया हैं। फिल्म को प्रारंभिक रूप से कान्स फ़िल्म फेस्टिवल में में जारी किया गया, जिसके बाद 2018 में यूरोपीय देशों में जारी हुई। यह फिल्म भारत में 13 नवंबर 2020 को रिलीज़ हुई थी।

कथानक 
कहानी पारिवारिक संकट के कारण न्यूयॉर्क से लौटने वाले अश्विन और उसके घर में काम करने वाली एक स्वतंत्र और स्वाभिमानी नौकरानी रत्ना के इर्द-गिर्द घूमती है। वे एक गहरा भावनात्मक संबंध बनाते हैं क्योंकि अश्विन रत्ना के फैशन डिजाइनर बनने के सपने का समर्थन करता है। हालाँकि, उनकी बढ़ती भावनाओं को सामाजिक बाधाओं का सामना करना पड़ा, जिसके कारण रत्ना को अपनी नौकरी छोड़नी पड़ी और अश्विन से दूरी बनानी पड़ी। अंत में उसे अश्विन की सिफारिश के माध्यम से एक नया अवसर मिलता है और कहानी सामाजिक सीमाओं के पार प्यार की संभावना पर जोर देती है।

पात्र 
 रत्ना के रूप में तिलोत्तमा शोम
 अश्विन के रूप में विवेक गोम्बर
 अश्विन की माँ के रूप में दिव्या सेठ
 नंदिता के रूप में दिलनाज़ ईरानी
 अंकिता के रूप में अनुप्रिया गोयनका
 सबीना के रूप में राशि मल
 दर्जी मस्तार के रूप में बचन पचेरा
 लक्ष्मी के रूप में गीतांजलि कुलकर्णी

सन्दर्भ 

हिन्दी फ़िल्में वर्णक्रमानुसार